CELEX: 32016D2058
Language: hu
Date: 2016-11-23 00:00:00
Title: A Bizottság (EU, Euratom) 2016/2058 végrehajtási határozata (2016. november 23.) a Romániának a héa-sajátforrások alapjának kiszámításához bizonyos közelítő becslések alkalmazására való felhatalmazásáról szóló 2011/777/EU, Euratom végrehajtási határozat módosításáról (az értesítés a C(2016) 7397. számú dokumentummal történt)

25.11.2016   
            
            
               HU
            
            
               Az Európai Unió Hivatalos Lapja
            
            
               L 319/38
            
         A BIZOTTSÁG (EU, Euratom) 2016/2058 VÉGREHAJTÁSI HATÁROZATA
   (2016. november 23.)
   a Romániának a héa-sajátforrások alapjának kiszámításához bizonyos közelítő becslések alkalmazására való felhatalmazásáról szóló 2011/777/EU, Euratom végrehajtási határozat módosításáról
   
      
         (az értesítés a C(2016) 7397. számú dokumentummal történt)
      
   
   (Csak a román nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második franciabekezdésére,
   a saját forrásokkal foglalkozó tanácsadó bizottsággal folytatott konzultációt követően,
   mivel:
   
               (1)
            
            
               A 2006/112/EK tanácsi irányelv (2) 390b. cikke értelmében Románia a csatlakozás időpontjában általa alkalmazott feltételek mellett továbbra is mentesítheti az irányelv X. melléklete B. részének 10. pontjában említett ügyleteket mindaddig, ameddig a 2006. december 31-én a Közösséget alkotó valamelyik tagállam ezzel azonos mentességet alkalmaz; az említett ügyleteket ugyanakkor figyelembe kell venni a héasajátforrás-alap meghatározásához.
            
         
               (2)
            
            
               A 2011/777/EU, Euratom bizottsági végrehajtási határozat (3) értelmében Románia a 2006/112/EK irányelv X. melléklete B. részének 10. pontjában említett ügyletek tekintetében közelítő becsléseket alkalmazhat.
            
         
               (3)
            
            
               2016. április 13-i levelében (4) Románia engedélyt kért arra, hogy a X. melléklet B. részének 10. pontjában említett ügyletek tekintetében a héasajátforrás-alap kiszámításához a köztes alap rögzített százalékát alkalmazza. Románia bizonyította, hogy a százalékos arány az évek során stabil maradt, Ezért engedélyezni kell, hogy Románia – levelének megfelelően – a héasajátforrás-alap kiszámításához rögzített százalékot alkalmazzon.
            
         
               (4)
            
            
               Az átláthatóság és a jogbiztonság érdekében célszerű korlátozni az engedély alkalmazhatóságának időbeli hatályát.
            
         
               (5)
            
            
               A 2011/777/EU, Euratom végrehajtási határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2011/777/EU, Euratom végrehajtási határozat a következőképpen módosul:
   
               1.
            
            
               A szöveg a következő 1a. cikkel egészül ki:
               „1a. cikk
               E határozat 1. cikkétől eltérve a héasajátforrás-alap 2016. január 1. és 2020. december 31. között történő kiszámításának céljából Románia számára a 2006/112/EK irányelv X. melléklete B. részének 10. pontjában említett ügyletek (személyszállítás) tekintetében engedélyezett a köztes alap 0,15 %-ának alkalmazása.”
            
         
               2.
            
            
               A 2. cikk helyébe a következő szöveg lép:
               „2. cikk
               Ezt a határozatot 2011. január 1-jétől2020. december 31-ig kell alkalmazni.”
            
         2. cikk
   Ennek a határozatnak Románia a címzettje.
   
      Kelt Brüsszelben, 2016. november 23-án.
      
         
            a Bizottság részéről
         
         Kristalina GEORGIEVA
         
            alelnök
         
      
   
   
      (1)  HL L 155., 1989.6.7., 9. o.
   
   
      (2)  A Tanács 2006. november 28-i 2006/112/EK irányelve a közös hozzáadottértékadó-rendszerről (HL L 347., 2006.12.11., 1. o.).
   
      (3)  A Bizottság 2011. november 28-i 2011/777/EU, Euratom végrehajtási határozata Romániának a héa-sajátforrások alapjának kiszámításához bizonyos közelítő becslések alkalmazására való felhatalmazásáról (HL L 317., 2011.11.30., 36. o.).
   
      (4)  Ares(2016)1748164.